ફાગણ એક પવનની લહેરની જેમ ઊડી ગયો, તડકાનાં ફોરાં પડે ને મનના નળિયાને ફોલ્લા પડે ત્યારે ખુલ્લા પગે ચાલતી પનહારીનું ગીત મનમાં જાગે. આ ઋતુપરિવર્તનની હૈયાને દરબારે ચાલતી મહેફિલ ભરીને બેઠો છું. એમ લાગતું હતું આપણે આપણા સંગીતથી અલગ થઈ જવાની કાળકેડી પર ઊભા છીએ, પણ પ્રજામાં જાણે ઠંડી તાકાત જાગી હોય એવું પુનર્જીવન પામતું ઝીણું સંગીત સંભળાય છે, વાતાવરણમાંથી ઝમતી આ આશા છે કે મૃગજળ ? ખબર નથી.